איריני, נסיכת יוון ודנמרק

איריני, נסיכת יוון ודנמרק (ביוונית: Πριγκίπισσα Ειρήνη της Ελλάδας και Δανίας; נולדה ב-11 במאי 1942), היא בתו של פבלוס, מלך יוון ואחותה של סופיה, מלכת ספרד.

ביוגרפיה 
איריני נולדה ב-11 במאי 1942 בקייפטאון, שם שהו הוריה בגלות במהלך מלחמת העולם השנייה, לפבלוס, נסיך הכתר של יוון ולפרדריקה, נסיכת הנובר, בתם של ארנסט אוגוסט, דוכס בראונשווייג וויקטוריה לואיזה, נסיכת פרוסיה. בשנת 1946 חזרה משפחתה ליוון, ובשנת 1947 עלה אביה לשלטון. איריני הייתה פסנתרנית מוכשרת, ואף הופיעה בקונצרטים כמה פעמים. בשנת 1964 מת אביה, ואחיה קונסטנטינוס השני, מלך יוון עלה לשלטון במקומו. בשנת 1969 התחתנה אחותה סופיה עם חואן קרלוס, נסיך ספרד, ובשנת 1974 הודח אחיה מתפקידו, ואיריני נאלצה לצאת לגלות יחד עם שאר בני משפחתה. בתחילה התגוררה איריני בהודו, אולם לאחר מות אמה בשנת 1981 היא עברה להתגורר לצד אחותה בספרד. בשנת 2018 היא ויתרה על אזרחותה היוונית, וקיבלה אזרחות ספרדית.

אילן יוחסין

קישורים חיצוניים 

ילידות 1942
בית שלזוויג-הולשטיין-זונדרבורג-גליקסבורג
מקבלי עיטור מסדר ההצטיינות של הרפובליקה של איטליה